ኢትዮጵያ እና ካናዳ የሁለትዮሽ አጋርነታቸውን ለማጠናከር እንደሚሰሩ ገለጹ
ኢትዮጵያ እና ካናዳ የሁለትዮሽ ግንኙነታቸውን በማሳደግ አጋርነታቸውን ለማጠናከር እንደሚሰሩ ገለጹ።በካናዳ ቫንኮቨር የሚገኙት ፕሬዝዳንት ሣህለወርቅ ዘውዴ ከካናዳው ጠቅላይ ሚኒስትር ጀስቲን ትሩዶ ጋር በሁለትዮሽ ጉዳዮች ላይ መወያየታቸውን ከፕሬዝዳንት ጽህፈት ቤት ያገኘነው መረጃ ያመለክታል፡፡ካናዳ በተለያዩ አስቸጋሪ ሁኔታዎች ሳይቀር የኢትዮጵያ ጠንካራ አጋር መሆኗን የገለጹት ፕሬዝዳንት ሣህለወርቅ ዘውዴ ሁለቱ ሀገራት በትብብር መስራት የሚችሏቸው ብዙ ተግባራት መኖራቸውን ጠቅሰዋል፡፡በሀገራቱ መካከል ያለውን የኢኮኖሚያዊ ትስስሩን ለማጠናከር ኢትዮጵያ ቁርጠኛ መሆኗን አመልክተዋል።ጠቅላይ ሚኒስትር ጀስቲን ትሩዶ ኢትዮጵያ በአስቸጋሪ ሁኔታ ውስጥ ወደ ተሻለ መንገድ ለመሸጋገር የያዘችውን ጥረት በማድነቅና ሂደቱንም ለመደገፍ ካናዳ ድጋፏን ትቀጥላለች ብለዋል።